Document ID: 32008D0801

32008D0801
L 287/1
SLUŽBENI LIST EUROPSKE UNIJE
25.09.2008.
ODLUKA VIJEĆA
od 25. rujna 2008.
o sklapanju u ime Europske zajednice Konvencije Ujedinjenih naroda protiv korupcije
(2008/801/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 47. stavak 2., članak 57. stavak 2., članak 95., članak 107. stavak 5., članak 179., članak 181.a, članak 190. stavak 5., članak 195. stavak 4., članak 199., članak 207. stavak 3., članak 218. stavak 2., članak 279., članak 280. i članak 283. u vezi s prvim podstavkom stavka 2. članka 300. i prvim podstavkom stavka 3. članka 300.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Komisija je uz odobrenje Vijeća u ime Zajednice pregovarala o elementima Konvencije Ujedinjenih naroda protiv korupcije (dalje u tekstu „Konvencija”) koji su u nadležnosti Zajednice.
(2)
Vijeće je Komisiju ovlastilo da pregovara o pristupanju Zajednice toj Konvenciji.
(3)
Pregovori su uspješno dovršeni, a instrument koji je iz njih proizašao u ime Zajednice potpisan je 15. rujna 2005. uz uvjet da se Konvencija Ujedinjenih naroda protiv korupcije u ime Zajednice može sklopiti naknadno u skladu s Odlukom Vijeća od 10. svibnja 2005. o potpisivanju.
(4)
Neke su države članice stranke Konvencije, dok je u drugim državama članicama u tijeku postupak ratifikacije.
(5)
Ispunjeni su uvjeti koji Zajednici omogućavaju polaganje isprave o odobrenju predviđene člankom 67. stavkom 3. Konvencije.
(6)
Konvenciju bi trebalo odobriti kako bi Zajednica u okviru svoje nadležnosti postala njezinom strankom.
(7)
Prilikom polaganja isprave o odobrenju Zajednica bi također trebala položiti izjavu o opsegu nadležnosti Europske zajednice u pogledu pitanja koja su predmet Konvencije prema članku 67. stavku 3.
(8)
Prilikom polaganja isprave o odobrenju Zajednica bi trebala, sukladno članku 66. stavku 2. Konvencije, također položiti izjavu o rješavanju sporova,
ODLUČILO JE:
Članak 1.
Ovime se u ime Zajednice odobrava Konvencija Ujedinjenih naroda protiv korupcije.
Tekst Konvencije navodi se u Prilogu I.
Članak 2.
Predsjednik Vijeća ovime je ovlašten da odredi osobu(-e) ovlaštenu za polaganje isprave Zajednice o formalnoj potvrdi, čime obvezuje Zajednicu. Ispravu o formalnoj potvrdi čini izjava o nadležnosti u skladu s člankom 67. stavkom 3. Konvencije kako je utvrđeno u Prilogu II. ovoj Odluci. Isprava također sadrži izjavu iz Priloga III. ovoj Odluci.
Sastavljeno u Bruxellesu 25. rujna 2008.

Labels: 11
15
5